CELEX: 62016CA0310
Language: mt
Date: 2019-01-17 00:00:00
Title: Kawża C-310/16: Sentenza tal-Qorti tal-Ġustizzja (Ir-Raba’ Awla) tas-17 ta’ Jannar 2019 (talba għal deċiżjoni preliminari tas-Spetsializiran nakazatelen sad – il-Bulgarija) – proċeduri kriminali kontra Petar Dzivev et (Rinviju għal deċiżjoni preliminari — Taxxa fuq il-valur miżjud (VAT) — Protezzjoni tal-interessi finanzjarji tal-Unjoni Ewropea — Artikolu 325(1) TFUE — Il-Konvenzjoni dwar il-protezzjoni tal-interessi finanzjarji tal-Komunitajiet Ewropej — Proċeduri kriminali li jikkonċernaw reati fil-qasam tal-VAT — Prinċipju ta’ effettività — Produzzjoni tal-provi — Interċettazzjonijiet telefoniċi — Awtorizzazzjoni mogħtija minn awtorità ġudizzjarja li ma għandhiex kompetenza — Teħid inkunsiderazzjoni ta’ dawn l-interċettazzjonijiet bħala provi — Leġiżlazzjoni nazzjonali — Projbizzjoni)

11.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/2
            
         
      Sentenza tal-Qorti tal-Ġustizzja (Ir-Raba’ Awla) tas-17 ta’ Jannar 2019 (talba għal deċiżjoni preliminari tas-Spetsializiran nakazatelen sad – il-Bulgarija) – proċeduri kriminali kontra Petar Dzivev et
      
      (Kawża C-310/16) (1)
      
      ((Rinviju għal deċiżjoni preliminari - Taxxa fuq il-valur miżjud (VAT) - Protezzjoni tal-interessi finanzjarji tal-Unjoni Ewropea - Artikolu 325(1) TFUE - Il-Konvenzjoni dwar il-protezzjoni tal-interessi finanzjarji tal-Komunitajiet Ewropej - Proċeduri kriminali li jikkonċernaw reati fil-qasam tal-VAT - Prinċipju ta’ effettività - Produzzjoni tal-provi - Interċettazzjonijiet telefoniċi - Awtorizzazzjoni mogħtija minn awtorità ġudizzjarja li ma għandhiex kompetenza - Teħid inkunsiderazzjoni ta’ dawn l-interċettazzjonijiet bħala provi - Leġiżlazzjoni nazzjonali - Projbizzjoni))
      (2019/C 93/02)
      Lingwa tal-kawża: il-Bulgaru
      
         Qorti tar-rinviju
      
      Spetsializiran nakazatelen sad
      
         Parti fil-proċedura kriminali prinċipali
      
      Petar Dzivev, Galina Angelova, Georgi Dimov, Milko Velkov
      
         Dispożittiv
      
      L-Artikolu 325(1) TFUE kif ukoll l-Artikolu 1(1)(b) u l-Artikolu 2(1) tal-Konvenzjoni li saret fuq il-bażi ta’ l-Artikolu K.3 tat-Trattat dwar l-Unjoni Ewropea, dwar il-protezzjoni ta’ l-interessi finanzjarji tal-Komunitajiet Ewropej, iffirmata fil-Lussemburgu fis-26 ta’ Lulju 1995, moqrija fid-dawl tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li ma jipprekludux, fir-rigward tal-prinċipju ta’ effettività tal-prosekuzzjonijiet kriminali dwar reati relatati mat-taxxa fuq il-valur miżjud (VAT), l-applikazzjoni, mill-qorti nazzjonali, ta’ dispożizzjoni nazzjonali li tipprevedi li għandhom jiġu skartati minn proċeduri kriminali provi, bħal interċettazzjonijiet telefoniċi, li jeħtieġu awtorizzazzjoni ġudizzjarja minn qabel meta din l-awtorizzazzjoni tkun inħarġet minn awtorità ġudizzjarja li ma għandhiex kompetenza, minkejja li huma dawn il-provi biss li jistgħu jagħtu prova tat-twettiq tar-reati inkwistjoni.
      
         (1)  ĠU C 310, 29.8.2016.